*د افغانی سرې میاشتې د شمال زون اړوند؛ بلخ، سمنګان، جوزجان، سرپل او د فاریاب سرې میاشتې رضاکارانو د سیرت النبی (ص) په ازموینه کې ګډون وکړ!* نن چهارشنبه ورځ د روان ۱۴۴۵ سپوږمیز کال د رمضان المبارک میاشتې ۲۴ مه نېټه. د افغانی سرې میاشتې د شمال زون همغږۍ سیمه ییز ریاست په ودانۍ کې د غړیتوب سیستم او د ځوانانو مدیریت له لوری د دعوت او ارشاد مدیریت په همغږۍ د سیرت النبی (ص) د ازموینې برنامه پیل شوه. لومړی غونډه د قرآن کریم په څو مبارکو آیتونو سره پیل شوه ور پسې بیا د شمال زون همغږۍ سیمه ییز ریاست د دعوت او ارشاد مدیریت مدیر ښاغلی مولوی لعل محمد همت د نبی کریم ( ص) د سیرت او اخلاقو د ارزښت په اړه هر اړخیزې خبرې وکړې. وروسته له هغه د بلخ څانګې ریاست په استازیتوب د ولایتی روغتیایی مدیریت مدیر ښاغلی حاجی محمد یاسین صدیقی د نبی کریم (ص) د سیرت د ارزښت په اړه خپل معلومات ګډونوالو ته وړاندې کړ. وروسته بیا د شمال زون د غړیتوب سیستم او ځوانانو مدیریت مدیر ښاغلی فضل الله فایز په لنډو ټکو کې د یادې برنامې په تړوا ګډونوالو ته خپل معلومات وړاندې کړ. همدارنګه د غونډې په دومه برخه کې بیا د سیرت النبی (ص) د ازموینې برنامه په تقریری ډول پیل شوه. د یادولو وړ ده چې په یاده ازمونیه کې د زون په کچه له ۷۹ تنو رضاکارانو څخه ۱۵ تنه رضاکاران غوره شوی وو چې د غونډې په جریان کې د یادې ازموینې پایله د ازموینې د ټاکل شوو هئیتانو لخوا رسمآ خپره شوه؛ چې په پایله کې د جوزجان څانګې رضاکار ښاغلی ذبیح الله د خداینظر زوی لومړی مقام خپل کړ، د فاریاب څانګې رضاکار ښاغلی سید ذبیح الله د سید اسد الله زوی دوم مقام خپل کړ او د سمنګانو څانګې رضاکار ښاغلی عبدالله د صدیق الله زوی دریم مقام خپل کړ، د غونډې د پای په شېبو کې کومې ډالۍ او تصدیق پاڼې چې د شمال زون د غړیتوب سیستم او د ځوانانو مدیریت له لوری پام کې نیول شوې وې یادو رضاکارن ته ورکړل شوې. والسلام د بلخ څانګې د خپرونو مدیریت